Tallinn-Tallinn-Tallinn-Pärnu-Tallinn. Vaatasin S ja V näitust, millest kirjutan. Z näitust, millest natuke kirjutan ka. Pärnu Kunstnike Maja, kus tuleb natuke rohkem kui kahe kuu pärast mu kuraatorinäitus, vaatasin ka. Uued mõtted sellega seoses. Nägin järgmisi inimesi J, B, P, M.  Mulle pakuti kolumnide kirjutamist.  Avastasin, et on olemas nishshitoode, mille puudumine oli mulle  seni kahtlane tundunud: äriklassi buss. Mulle oli infoliinist viimase Tallinna bussi aeg valesti öeldud ning ma sain sealt linnast vaevu minema. Äriklassi bussis on slaavi-shikilt riides reisisaatja, tasuta kohv, ajalehed ning ajakirjad (lugesin läbi kahe viimase kuu Cosmopolitanid ning Marie Claired). Pakutakse kaelapatja ning pleedi. Istmete vahel on oluliselt rohkem ruumi kui tavaliselt. Ja kogu see luksus maksab mitte nii palju rohkem kui tavalise bussi pilet.